มีอาการหายใจม่ทั่วท้องเวลานอนตอนกลางคืนค่ะ ชอบสะดุ้งตื่น ช่วงเช้ามักมีอาการหวิวๆถ่ายเข้าห้องน้ำจะถ่ายเปนเวลาทุกวันช่วง7-8โมง หลังกินแร้วจะแสบท้องแต่ม่มาก จุกเสียดบริเวนใต้ซีกโครง เจ็บหน้าอกเปนบางครั้ง อาการแบบนี้อันตรายไหมคะ
สวัสดีค่ะ อาการหายใจไม่อิ่ม อาจเกิดจาก-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ภาวะกรดไหลย้อน อาจแสบร้อนกลางอก คลื่นไส้-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลการดูแลตัวเองเบื้องต้น งดการออกแรงหนักๆ ไม่รับประทานอาหารมื้อใหญ่ๆแล้วนอนเลยทันที และแนะนำว่าถ้ามีอาการแน่นอกแบบโรคหัวใจดังกล่าวไป เหนื่อยง่ายมากขึ้น ตัวบวม ไอมาก มีไข้สูงร่วมด้วย ควรรีบไปพบแพทย์